SEAT 600

O SEAT 600 é un modelo de automóbil de turismo cativo do segmento A, producido polo fabricante español SEAT entre os anos 1957 e 1973, copiando baixo licenza o deseño do FIAT 600 orixinal.

 Historia e características 
Foi o segundo modelo comercializado pola marca española tralo SEAT 1400. O SEAT 600 pertence ó segmento de vehículos con motor traseiro, tracción traseira e dúas portas.

O primeiro coche deste modelo saíu da fábrica de Barcelona o 27 de xuño de 1957, a un prezo de venda de 60.000 pesetas (mentres que o salario medio daquela roldaba as 50.000 pesetas anuais). O derradeiro exemplar foi fabricado o 3 de agosto de 1973.Calendario 2014 MUNCYT e información colocada xunto ó SEAT 600 exposto no MUNCYT da Coruña. A primeira serie tiña portas de abertura inversa.

O motor orixinal de gasolina tiña 4 cilindros en liña, 633 cc e producía 21'5 cabalos de potencia. En 1963 saíu ó mercado o modelo 600D, que contaba cun motor de 767 cc que entregaba 29 cabalos.

Na época na que estivo no mercado, tiña como principais rivais ó Citroën 2CV, ó Volkswagen Escaravello, ó Renault 4 ou ó Mini.

Do SEAT 600 producíronse case 800.000 unidades.Segundo a web Museoseat.com, 797.349 unidades; segundo o Calendario 2014 MUNCYT, 799.419.

 Notas 

 Véxase tamén 
 Ligazóns externas 
 Seiscientos.org  
 SEAT 600 en MuseoSEAT.com 

Categoría:Modelos de SEAT